ΓΡΑΠΤΗ ΕΡΩΤΗΣΗ E-0414/03

υποβολή: Heidi Hautala (Verts/ALE) προς το Συμβούλιο

(17 Φεβρουαρίου 2003)

Θέμα: Κατάταξη του δεξαμενόπλοιου Stemnitsa σε σχέση με την αξιοπλοΐα του σε περιοχές με πάγους

Το δεξαμενόπλοιο Stemnitsa, που φέρει ελληνική σημαία και διενεργεί πλώες για λογαριασμό του ελληνικού εφοπλιστικού οίκου Minerva Marne, μετέβη επανειλημμένα αυτό το χειμώνα στη Βαλτική Θάλασσαπό συνθήκες εξαιρετικά δύσκολες από απόψεως πάγων. Το πλοίο μετέφερε κάθε φορά 100 000 τόνους ακατέργαστου πετρελαίου στο νέο τερματικό σταθμό πετρελαίου της Ρωσίας στο Primorski, εντός του κόλπου της Φινλανδίας. Το πλοίο διαθέτει ένα πιστοποιητικό αξιοπλοΐας για περιοχές με πάγους το οποίο έχει εκδοθεί από το νηογνώμονα American Bureau of Shipping (Αμερικανικός Νηογνώμων), αλλά οι φινλανδοί εμπειρογνώμονες θεωρούν ότι το εν λόγω πιστοποιητικό δεν επαρκεί για τις συνθήκες πάγου ιδιαίτερα δύσκολες που συναντώνται στον κόλπο της Φινλανδίας. Εξάλλου, πρέπει να σημειώσουμε ότι προβλέπεται ότι τα δύο νέα σχέδια τερματικών σταθμών πετρελαίου στο Primorski και στο Visotkski θα διπλασιάσουν την ποσότητα του πετρελαίου που μεταφέρεται στη Βαλτική Θάλασσα εντός πέντε ετών, αυξάνοντας την σημερινή ποσότητα των 40 εκατ. τόνων ανά έτος σε 160 εκατ. τόνους μέχρι το 2010. Ο κόλπος της Φινλανδίας είναι μια ιδιαίτερα ευαίσθητη θαλάσσια ζώνη από οικολογικής απόψεως και αποτελεί μια οδό θαλάσσιων μεταφορών ιδιαίτερα σημαντική από κοινωνικο-οικονομικής πλευράς. Οι φινλανδικές αρχές δεν διαθέτουν κανένα τρόπο για να εμποδίσουν την πλεύση του δεξαμενόπλοιο Stemnitsa και άλλων επικίνδυνων πλοίων στα διεθνή ύδατα της Βαλτικής Θάλασσας.

Ο κ. Willem de Ruiter, που ορίστηκε πρόσφατα διευθυντής της Ευρωπαϊκής Υπηρεσίας για τη Θαλάσσια Ασφάλεια (EMSA), δήλωσε κατά τη διάρκεια συνεντεύξεως προς το φινλανδικό πρακτορείο τύπου, στις 4 Φεβρουαρίου 2003, ότι η Ευρωπαϊκή Ένωση δεν είχε λόγο να παρέμβει όσον αφορά τους πλώες που διεξάγει το δεξαμενόπλοιο Stemnitsa και ότι δεν μπορούσε να πράξει τίποτε. Όμως, σύμφωνα με την ιστοσελίδα της εν λόγω Υπηρεσίας, ένας από τους στόχους της είναι να συμβάλει στην βελτίωση του συνόλου του συστήματος θαλάσσιας ασφάλειας στην Κοινότητα για να μειωθούν οι κίνδυνοι θαλάσσιων ατυχημάτων, να μειωθούν οι κίνδυνοι της θαλάσσιας ρύπανσης που οφείλεται σε πλοία καθώς και τις απώλειες ανθρώπινων ζωών στην θάλασσα. Εξάλλου, ο κανονισμός που ιδρύει την εν λόγω Υπηρεσία αναφέρει ότι βοηθά την Επιτροπή, ανάλογα με την περίπτωση, στις προπαρασκευαστικές εργασίες για την ενημέρωση και την εκπόνηση της κοινοτικής νομοθεσίας στον τομέα της θαλάσσιας ασφάλειας και της πρόληψης της ρύπανσης που προκαλείται από πλοία, ειδικότερα σε σχέση με την εξέλιξη της διεθνούς νομοθεσίας στον εν λόγω τομέα.

Η Επιτροπή είναι μέλος της Επιτροπής του Ελσίνκι για την προστασία της Βαλτικής Θάλασσας (Helcom) και θα μπορούσε να χρησιμοποιήσει ιδιαίτερα την επιρροή της κατά τρόπον ώστε κατά τη διάρκεια της προσεχούς συνεδριάσεως τωνπουργών περιβάλλοντος στο πλαίσιο της Επιτροπής του Ελσίνκι το καλοκαίρι του 2003 ναποβληθεί μια πρόταση στον Διεθνή Ναυτιλιακό Οργανισμό (OMI) ώστε η Βαλτική Θάλασσα να κηρυχθεί ιδιαίτερα ευαίσθητη θαλάσσια ζώνη και ως εκ τούτου τα πλοία τα οποία πλέουν σε αυτή να κληθούν να τηρούν τις επιμέρους προδιαγραφές στον τομέα του διπλού κέλυφους και της αξιοπλοΐας στις περιοχές με πάγους. Οι πιθανότητες επιρροής που διαθέτει η Επιτροπή εντός της Επιτροπής του Ελσίνκι και του Διεθνούς Ναυτιλιακού Οργανισμού θα ενισχυθούν λόγω του γεγονότος ότι όλες οι χώρες των οποίων οι ακτές ευρίσκονται στη Βαλτική Θάλασσα, με εξαίρεση τη Ρωσία, βρίσκονται στη φάση προσχώρησης στην Ευρωπαϊκή Ένωση.

1. Το Συμβούλιο θαποστηρίξει την ανωτέρω προτεινόμενη πρωτοβουλία προς τον Διεθνή Ναυτιλιακό Οργανισμό, κατά τη διάρκεια της συνεδρίασης τωνπουργών περιβάλλοντος των χωρών του Helcom που θα διεξαχθεί αυτό το καλοκαίρι·

2. Το Συμβούλιο θεωρεί ότι η προαναφερθείσα δήλωση του κ. de Ruiter είναι σύμφωνη με τον κανονισμό που ιδρύει την Ευρωπαϊκή Υπηρεσία για την Θαλάσσια Ασφάλεια·

Απάντηση

(13 Μαΐου 2003)

Μετά το ατύχημα του δεξαμενόπλοιου Prestige, το Συμβούλιο (Μεταφορές, Τηλεπικοινωνίες, Ενέργεια) εξέδωσε, στις 6 Δεκεμβρίου 2002, συμπεράσματα για την ασφάλεια των πλοίων και την πρόληψη της ρύπανσης. Μεταξύ άλλων μέτρων, το Συμβούλιο παροτρύνει τα κράτη μέλη με κοινά συμφέροντα σε ευαίσθητες θαλάσσιες περιοχές να εντοπίσουν και να διατυπώσουν συντονισμένες προτάσεις για τις περιοχές που θα πρέπει να προστατεύονται ως Ιδιαίτερα Ευαίσθητες Θαλάσσιες Περιοχές από τον Διεθνή Ναυτιλιακό Οργανισμό (ΙΜΟ). Ομοίως, καλεί τον ΙΜΟ να αναπτύξει τη χρήση του μέσου για τον ορισμό των Ευαίσθητων Θαλάσσιων Περιοχών (SSA) και των Ιδιαίτερα Ευαίσθητων Θαλάσσιων Περιοχών (PSSA). Κατά συνέπεια, μια πρωτοβουλία των ενδιαφερομένων κρατών μελών, όπως περιγράφεται από την αξιότιμο κα βουλευτή, κατά την προσεχή συνεδρίαση των Υπουργών Περιβάλλοντος της Επιτροπής του Ελσίνκι για την προστασία της Βαλτικής θάλασσας (Helcom), θα ευθυγραμμιζόταν πλήρως με τη θέση του Συμβουλίου.

Όσον αφορά τη μεταφορά πετρελαίου ιδίως στη Βαλτική θάλασσα, στα συμπεράσματα του Συμβουλίου σημειώνεται η πρόθεση της Επιτροπής να λάβει τα απαραίτητα μέτρα για να εξασφαλίσει τη συμμετοχή τωνπό ένταξη χωρών και των άλλων γειτονικών κρατών, περιλαμβανομένης της Ρωσίας, σε συμφωνία βάσει της οποίας τα βαρέα κλάσματα πετρελαίου θα μεταφέρονται μόνο με δεξαμενόπλοια διπλού κύτους. Σε γενικές γραμμές, το Συμβούλιο εξέφρασε τηνποστήριξή του στις προσπάθειες της Επιτροπής να διερευνήσει τη δυνατότητα ενίσχυσης των γειτονικών χωρών, μεταξύ των οποίων αναφέρεται ειδικότερα η Ρωσία, με προγράμματα τεχνικής συνεργασίας, στις προσπάθειές τους να βελτιώσουν την ασφάλεια στη θάλασσα και την πρόληψη της ρύπανσης.

Επιπρόσθετα, στις 9 Δεκεμβρίου 2002, το Συμβούλιο Περιβάλλοντος στα συμπεράσματά του για την περιβαλλοντική καταστροφή που προκλήθηκε από το ατύχημα του Prestige συμφώνησε ότι πρέπει να ενισχυθεί και να βελτιωθεί περαιτέρω ηφιστάμενη συνεργασία μεταξύ των συμβάσεων για την προστασία του θαλάσσιου περιβάλλοντος, όπως η Helcom. Το Συμβούλιο θεώρησε επίσης απαραίτητη την αναζωογόνηση των περιβαλλοντικών δράσεων του ΙΜΟ με στόχο την ενίσχυση της ασφάλειας στη θάλασσα και την πρόληψη της ρύπανσης από δεξαμενόπλοια και κάλεσε τα κράτη μέλη να ενεργήσουν αποφασιστικά και συντονισμένα κατά τη συνεδρίαση της Επιτροπής Προστασίας του Θαλάσσιου Περιβάλλοντος (MEPC) του ΙΜΟ, τον Ιούλιο του 2003.

Όσον αφορά τη συνέντευξη που πήρε το φινλανδικό πρακτορείου τύπου από τον Διευθυντή του Ευρωπαϊκού Οργανισμού για την ασφάλεια στη θάλασσα (EMSA), δεν είναι αρμοδιότητα του Συμβουλίου να αξιολογήσει τις δηλώσεις του.